הוועדה המשותפת להצעת חוק יסוד: ירושלים בירת ישראל, כנסת 15, פרוטוקול מספר 3, 2000-09-25 10:00

אמנון רובינשטיין: אני פותח את ישיבת הוועדה המשותפת של ועדת החוקה חוק ומשפט וועדת הפנים ואיכות הסביבה לעניין הצעת חוק יסוד: ירושלים בירת ישראל (תיקון) (שטח השיפוט ופעילות שלטונית), של חבר-הכנסת יהושע מצא.

אמנון רובינשטיין: אני מביא לקריאה שניה ושלישית נוסח חדש לחוק שסוכם עם משרד המשפטים.

אמנון רובינשטיין: אני מבקש מהיועץ המשפטי של הוועדה לקרוא את הסעיפים.

שלמה שהם: (קורא את שם החוק ואת סעיף 1).

אמנון רובינשטיין: לסעיף 1 אין הסתייגויות.

אמנון רובינשטיין: אני מעמיד אותו להצבעה בקריאה שניה ושלישית.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה בעד – 3; נגד – 1 סעיף 1 נתקבל

אמנון רובינשטיין: סעיף 1 נתקבל והוא יעבור לקריאה שניה ושלישית.

שלמה שהם: (קורא את סעיף 2, סעיף 5).

אמנון רובינשטיין: גם לסעיף 5 אין הסתייגויות.

אמנון רובינשטיין: אני מעמיד אותו להצבעה.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה בעד – 3; נגד – 1 סעיף 5 נתקבל

אמנון רובינשטיין: סעיף 5 נתקבל.

שלמה שהם: (קורא את סעיף 6).

יהושע מצא: זה הסיכום שהגעתי אליו בסעיף הזה עם משרד המשפטים, זאת בלי שום שינוי לכוונה מהותית שהיתה בסעיף.

ציפי לבני: אני קוראת את הסעיף: "לא תועבר לגורם זר בעל אופי מדיני, שלטוני או אחר, בין דרך קבע ובין לתקופה קצובה, כל סמכות המתייחסת לתחום ירושלים...".

ציפי לבני: "כל סמכות המתייחסת לתחום ירושלים".

ציפי לבני: הסמכות מתייחסת לתחום או סמכות בתוך תחום?

אמנון רובינשטיין: סמכות שמתייחסת לתחום.

אמנון רובינשטיין: זו היתה הכוונה.

ציפי לבני: זו סמכות המתייחסת לגבול, ולא סמכויות בתוך התחום?

יהושע מצא: זו סמכות הרבה יותר רחבה.

יהושע מצא: כל מה שבתוך התחום אסור לעשות מה שנאמר פה.

ציפי לבני: סמכות שלא מתייחסת אל תחום ירושלים אלא חלה בתחום ירושלים כלולה בזה?

אמנון רובינשטיין: בוודאי, זה הרבה יותר רחב מזה.

אמנון רובינשטיין: אני מעמיד את סעיף 6 כפי שהוא מופיע פה להצבעה.

אמנון רובינשטיין: מי בעד העברת הסעיף לקריאה שניה ושלישית?

אמנון רובינשטיין: מי נגד?

אמנון רובינשטיין: הצבעה בעד – 4; נגד – 2 סעיף 6 נתקבל

אמנון רובינשטיין: סעיף 6 נתקבל.

שלמה שהם: (קורא את סעיף 7).

דוד אזולאי: מה זה רוב חברי הכנסת?

אמנון רובינשטיין: 61, זה היה הסיכום.

יעקב ליצמן: האם הממשלה מתנגדת?

אמנון רובינשטיין: לא, זה היה הסיכום.

אמנון רובינשטיין: לסעיף אין הסתייגויות.

אמנון רובינשטיין: אני מעמיד אותו להצבעה.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה בעד – 4; נגד – 2 סעיף 7 נתקבל

אמנון רובינשטיין: סעיף 7 נתקבל.

אמנון רובינשטיין: אנחנו עוברים לסעיף 3.

אמנון רובינשטיין: איחדת את הסעיף עם התוספת שלי?

שלמה שהם: נוסיף אחר כך את מה שכתבנו כך: אין בהוראות חוק זה כדי למנוע ממדינת ישראל להסכים לשינוי שטח תחומה של ירושלים ואין בהוראותיו כדי לפגוע בהסכם בינלאומי אשר אושר.

אמנון רובינשטיין: לא כתבתי "שינוי בתחומה של ירושלים".

אמנון רובינשטיין: אני כתבתי: הסדרים מוניציפליים מיוחדים בירושלים, אלה שני דברים שונים.

יהושע מצא: סעיף 3 כפי שהוא במקור קיים, והתוספת שלך באה בנפרד?

יהושע מצא: הבנו.

שאול יהלום: אני רוצה להבין.

שאול יהלום: אתה לא כותב שום דבר על כך שההסדרים האלה יכללו שלטון זר או סמכות.

שאול יהלום: נניח שבהסכם בינלאומי יש הסכם מוניציפלי על כך שבירושלים יהיו אורות בלילה.

שאול יהלום: זאת אומרת, כל הסכם מוניציפלי שיהיה בהסכם בינלאומי ללא שום קשר לענין של הגבולות?

אמנון רובינשטיין: אם זה סותר את החוק.

אמנון רובינשטיין: הענין של אורות לא סותר את החוק.

שאול יהלום: איפה זה כתוב?

שאול יהלום: זה סעיף כללי שבהסכם בינלאומי מותר לממשלה להסכים על הסדרים מוניציפליים מיוחדים.

שאול יהלום: זה רחב מיני ים ואין בו שום ענין טריטוריאלי.

אמנון רובינשטיין: זה מה שאני מציע.

אמנון רובינשטיין: אני מעמיד זאת להצבעה.

אמנון רובינשטיין: מי בעד הסעיף המיוחד הזה?

אמנון רובינשטיין: מי נגד?

אמנון רובינשטיין: הצבעה בעד הסעיף – 2; נגד – 4 הסעיף לא נתקבל

אמנון רובינשטיין: הסעיף לא התקבל והוא יהפוך להסתייגות.

אמנון רובינשטיין: אני מבקש לכלול עוד הסתייגות שיכולה לבוא כהסתייגות לסעיף או כסעיף נפרד: "וכן אין בהוראות חוק זה כדי לפגוע בהסכם בינלאומי שאושר בידי הכנסת.

אמנון רובינשטיין: "

שאול יהלום: מה ההבדל בין התוספת הזאת לתוספת הקודמת?

שאול יהלום: התוספת הקודמת היא בלי אישור של הכנסת?

שאול יהלום: בשניהם אתה מדבר על הסכמים בינלאומיים.

אמנון רובינשטיין: התוספת הראשונה היא יותר מצומצמת.

אמנון רובינשטיין: יש כאן שתי הסתייגויות, אחת יותר צרה ואחת יותר רחבה.

אמנון רובינשטיין: בשני המקרים מדובר בהסכם בינלאומי שיאושר על-ידי הכנסת.

אמנון רובינשטיין: אני מוכן להוסיף את אישור הכנסת גם להסתייגות הראשונה שלי וזה יהיה: וכן אין בהוראות סעיף זה כדי לפגוע בסמכותה של הממשלה להסכים בהסכם בינלאומי שאושר בידי הכנסת על הסדרים מוניציפליים מיוחדים בירושלים.

אמנון רובינשטיין: אני מעמיד את הסעיף הזה להצבעה.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: הצבעה בעד – 2; נגד – 4 הסעיף לא נתקבל

אמנון רובינשטיין: הסעיף לא נתקבל והוא יובא כהסתייגות.

אמנון רובינשטיין: אני מעמיד להצבעה את ההסתייגות השניה שלי האומרת: וכן אין בהוראות חוק זה כדי לפגוע בהסכם בינלאומי שאושר בידי הכנסת.

יהושע מצא: זה להמית את הכול, לתת לממשלה אפשרויות לחתום הסכמים ולהחזיר הכול.

אמנון רובינשטיין: מי בעד הסעיף שהצעתי?

אמנון רובינשטיין: מי נגד?

אמנון רובינשטיין: הצבעה בעד – 2; נגד 4 הסעיף לא נתקבל

אמנון רובינשטיין: הסעיף לא נתקבל ואני מגיש אותו כהסתייגות.

אמנון רובינשטיין: החוק אושר לקריאה שניה ושלישית.

יהושע מצא: ברשותך, אדוני היושב-ראש, אני רוצה להודות לך על ההגינות בניהול הדיון ובכך שבמיוחד לא נגרמה סחבת ופעמיים התכנסנו בפגרה מתוך כוונה להעביר את החוק הזה שיש בכוונתי להביאו מייד עם פתיחת מושב הכנסת.

יהושע מצא: לעניות דעתי ההצבעה הזאת מעידה על כך שבכנסת יש רוב למניעה של כל פשרה על ירושלים.

יהושע מצא: להערכתי, וגם לדעת משפטנים, ברגע שהחוק הזה יעבור בכנסת בקריאה שניה ושלישית אסור לממשלת ישראל ולראש הממשלה לנהל משא-ומתן על ירושלים.

אופיר פינס-פז: באמת?

יהושע מצא: אני מקווה שה"באמת" הזה ידון בבג"צ.

אופיר פינס-פז: אתה באת אלינו וביקשת מאתנו תמיכה על הבסיס שטוען שאין שינוי במצב הקיים.

אופיר פינס-פז: אמרת לנו: החוק הזה לא מעלה ולא מוריד.

יהושע מצא: אני מתכוון לפנות אל ראש הממשלה להפסיק כל משא-ומתן.

אמנון רובינשטיין: חבר-הכנסת מצא, תודה על הדברים שאמרת.

אמנון רובינשטיין: בישיבה הקודמת חשבת שאולי תהיה סחבת אבל לא תהיה סחבת.

אמנון רובינשטיין: אני רוצה לומר לך שעד שהחוק יועבר בקריאה שניה ושלישית הוא בגדר הצעה.

אמנון רובינשטיין: לגבי המועד של הבאת החוק לקריאה שניה ושלישית למליאה אתה צריך לדבר לא אתי אלא עם יושב-ראש הכנסת.

יהושע מצא: אמות מידה מוסריות ציבוריות אוסרות על ראש הממשלה להמשיך לנהל משא-ומתן עם ערפאת על פשרה בירושלים.

יהושע מצא: על-פי דין – רק כשזה יאושר בכנסת.

אופיר פינס-פז: קראת בעתון מה אומר היום חבר-הכנסת ריבלין?

אופיר פינס-פז: "ריבלין: אין לנו רוב להפלת הממשלה.

אופיר פינס-פז: " כשיהיה לכם רוב תדברו.

אמנון רובינשטיין: תודה רבה.

אמנון רובינשטיין: הישיבה נעולה.